Пасляваеннае пакаленне, да якога належыць аўтар, адчула на сабе боль страты родных і блізкіх. Спаленае нямецка-фашысцкімі карнікамі роднае сяло Упрусы, што на Браншчыне, расстраляныя яго жыхары, сярод якіх восем родных Уладзіміра, удзельнік Вялікай Айчыннай вайны бацька-інвалід ІІ групы – усё гэта назаўжды пакінула ў памяці незабыўны след. І невыпадкова, што тэматыка дыпломнай працы студэнта БДТМІ Казакова была прысвечана Брэсцкай крэпасці.